Gepubliseer op 19/10/2016 04/04/2017 Kategorieë Oumensjare van my jeug – 2016
Goeie punte en wyse woorde van 'n paar skrywers
Soos enige intelligente mens lees ek my kwota goeie artikels op die internet. Hierdie stuk verwys na enkele sulke artikels.
Op 18 September 2016 skryf Andrew Sullivan oor stilte en tegnologie in die artikel, "I Used to Be a Human Being". Hy herinner lesers daaraan dat die Protestantse Reformasie begin het met 'n aanval op die Middeleeuse vestings van stilte, naamlik kloosters. Dit was gevolg 'n paar eeue later deur die geraas en ontwrigting van die Industriële Rewolusie. Hy is verder van mening dat stilte in die moderne era 'n simbool geword het van die waardelose bygelowe wat ons agtergelaat het. En die slimfoonrewolusie van die laaste dekade is volgens hom die finale spyker in die kis – waar die laaste stil oomblikke wat ons nog het, wat hy noem "the tiny cracks of inactivity in our lives", ook gevul word met stimulus en geraas.
In nog 'n uitstekende opiniestuk getiteld, "Will the Left Survive the Millennials?" maak skrywer en joernalis, Lionel Shriver, 'n paar goeie punte:
* Toe sy grootgeword het in die sestigs en vroeë 1970's, was konserwatiewe mense die handhawers van konformiteit. Dit was die mense aan die regterkant van die politieke spektrum wat agterdogtig was, alewig opsoek na tekens van opstand. Nou, reken sy, is hierdie rol oorgeneem deur mense aan die linkerkant van die politieke spektrum.
* In 'n era waarin mense so ontsettend sensitief is, raak deelname aan openbare gesprek so riskant, met die gevaar om elke hoek en draai dat jy per ongeluk die verkeerde woord kan gebruik of nie die regte graad van sensitiwiteit openbaar ten opsigte van gestremdheid, seksuele oriëntasie, sosio-ekonomiese klas, ras of etnisiteit nie, dat mense gaan begin om eerder weg te bly van 'n sosiale bymekaarkoms waar die waarskynlikheid dat iemand aanstoot sal neem, groot is.
* Sy wonder ook hoe dit gebeur het dat liberale mense in die Weste sensuur en die oplegging van ortodoksie in denke en spraak omhels het as ideologie.
* Sy herinner ook die leser daaraan dat vryheid van spraak beteken dat jy ook die stemme van mense sal beskerm waarmee jy totaal en al verskil.
Die wetenskaplike, Donald Hoffman, sê ewolusie begunstig nie mense met 'n goeie begrip van objektiewe werklikheid nie – dit wil sê, realiteit soos wat dit werklik is, maar dat dit diegene begunstig wat die werklikheid waarneem op 'n manier wat hulle in staat stel om op effektiewe wyse te oorleef en suksesvol voort te plant.
Lees die stuk, "What If Evolution Bred Reality Out Of Us?" deur Adam Frank.
En laastens, wyse woorde van iemand wat probeer uitwerk hoe om 'n sportspan uit die vallei van wanhoop te kry: